Ο ελληνικός κόσμος διατηρούσε επί αιώνες στενές σχέσεις με τη Ρωσία. Όμως τα τελευταία χρόνια λόγω της επιχειρηματικής της άνθισης, η Ρωσία έχει εξελιχθεί σε μια αγορά με τεράστιες δυνατότητες αξιοποίησης σε όλους τους τομείς. Από την άλλη, οι Ρώσοι λατρεύουν την Ελλάδα ως τουριστικό προορισμό. Έτσι, οι Έλληνες μαθαίνουν Ρωσικά για πολλούς και διαφορετικούς λόγους, είτε επαγγελματικούς είτε ακαδημαϊκούς, για να διαβάσουν Ντοστογιέφσκι ή για να σπουδάσουν στα πανεπιστήμια της Ρωσίας, να αναπτύξουν τις εμπορικές τους δραστηριότητες και να αναζητήσουν μια καλύτερη θέση στην παγκόσμια αγορά εργασίας.